डन्झो

डन्झो ही एक भारतीय ऑनलाइन कंपनी आहे जी बेंगळुरू, दिल्ली, गुरुग्राम, पुणे, चेन्नई, जयपूर, मुंबई आणि हैदराबाद येथे सेवा पुरवते.  तसेच ही कंपनी गुरुग्राममध्ये बाइक टॅक्सी सेवा देखील चालवते.  त्याचे मुख्यालय बेंगळुरू, भारत येथे आहे. २०१७ मध्ये या कंपनीला गूगल द्वारे वित्तपुरवठा मिळाला होता. २०१४ मध्ये सहसंस्थापक अंकुर अग्रवाल, दलवीर सूरी आणि मुकुंद झा यांच्यासमवेत कबीर विश्वास यांनी याची स्थापना केली.

इतिहास 

मुंबई विद्यापीठाचे माजी विद्यार्थी कबीर विश्वास यांनी जुलै २०१४ मध्ये डन्झोची स्थापना केली होती. डून्जोपूर्वी, कबीरने हॉपप्रॉप नावाची कंपनी स्थापन केली, जी २०१४ मध्ये हायक कंपनीने विकत घेतली. डन्झो एक छोटा व्हॉट्सॲप ग्रुप म्हणून सुरू झाला आणि त्याचे हायपरलोकल, अ‍ॅप-आधारित सेवेमध्ये रूपांतर झाले.

गूंज इंडियाचे एमडी राजन आनंदन आणि संदीपान चट्टोपाडे यांच्यासह अन्य गुंतवणूकदारांसमवेत डन्झोने मार्च २०१६ मध्ये ब्लूम वेंचर्स, ॲस्पाडा वेंचर्सकडून ६५० हजार अमेरिकन डॉलर्सची रक्कम पहिल्या टप्प्यातील उभारली.

डिसेंबर २०१७ मध्ये, डन्झोने गूगल कडून नव्याने फेरीत १२ दशलक्ष डॉलर्स प्राप्त केले, विद्यमान गुंतवणूकदार, ब्ल्यू वेंचर्स आणि ॲस्पाडा या फेरीत सहभागी झाले होते. भारतातील स्टार्टअपमध्ये गूगलची ही पहिली थेट गुंतवणूक होती.

२९ ऑगस्ट २०१९ रोजी डन्झोने विद्यमान गुंतवणूकदार अल्टेरिया कॅपिटलला डिबेंचर्स आणि सीरिज सी १ प्राधान्य समभाग जारी करून ३४.५६ कोटी निधी जमा केला.

भागीदारी 
मे २०२० पर्यंत डन्झोने पेप्सिको कंपनीशी भागिदारी केली. पेप्सिको एफएमसीजी क्षेत्रात एक प्रमुख नावाजलेला ब्रँड आहे. या भागीदारी मध्ये ले आणि कुरकुरे ग्राहकांना दारात वितरीत करण्यासाठीची तरतूद होती. ही सेवा बंगळुरू मध्ये सुरू झाले. कोविड- १९ या साथीच्या रोगामुळे असलेल्या लॉकडाउन मध्ये सेवा थेट-ग्राहकाला देण्याच्या पुढाकाराचाठी मदत झाली.

त्याच महिन्यात, किराणा आणि औषध वितरण, बाईक पूल, पिकअप-एंड-ड्रॉपसह अन्य सेवांमध्ये प्रदान करण्यासाठी डिजिटल पेमेंट अ‍ॅप गूगल-पे ने भागीदारी केली.

संदर्भ 

भारतातील ऑनलाइन कंपन्या